Pučko otvoreno učilište Koprivnica, Starogradska 1, 48000 Koprivnica, na osnovi članka 23. Statuta Pučkog otvorenog učilišta Koprivnica, KLASA: 130-03/19-02/1, URBROJ: 2137-80-04-19-1, te članka 12. Pravilnika o radu Pučkog otvorenog učilišta Koprivnica, KLASA: 130-03/19-04/2, URBROJ: 2137-80-04-19-1, raspisuje

**N A T J E Č A J**

za radno mjesto

**informatičara/informatičarke** –na neodređeno vrijeme uz probni rad

 (probni rad od 3 mjeseca za VŠS, 6 mjeseci za VSS)

Uvjeti:

1. VSS ili VŠS, informatičkog smjera

Prijava na natječaj mora sadržavati:

1. zamolbu

2. životopis

3. presliku diplome

4. uvjerenje nadležnog suda da se protiv kandidata ne vodi kazneni postupak (ne starije od 3 mjeseca)

5. potvrdu o podacima evidentiranim u matičnoj evidenciji HZMO.

Mjesto rada je u Koprivnici.

Radno vijeme je 40 sati tjedno.

Na natječaj se mogu ravnopravno prijaviti osobe oba spola, a izrazi koji se koriste u ovom natječaju za osobe u muškom rodu uporabljeni su neutralno i odnose se na muške i ženske osobe.

Kandidati koji prema posebnim propisima ostvaruju pravo prednosti pri zapošljavanju, dužni su se u prijavi pozvati na to pravo i uz prijavu priložiti svu propisane dokaze o tom statusu. Kandidati koje se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima i članovima njihovih obitelji (NN 121/17), članku 48.f Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13) i članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13 i 152/14), dužni su se u prijavi pozvati na to pravo te imaju prednost u odnosu na ostale kandidate pod jednakim uvjetima.

Popis dokaza za ostvarivanje prava prednosti pri zapošljavanju nalaze se na internetskoj stranici Ministarstva hrvatskih branitelja na sljedećoj poveznici:

[https://branitelji.gov.hr/UserDocsImages/NG/12%20Prosinac/Zapošljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPOŠLJAVANJU.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

Kandidati koji se pozivaju na pravo prednosti prilikom zapošljavanja sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu  na natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji se pozivaju na pravo prednosti prilikom zapošljavanja sukladno članku 48.f Zakona o zaštiti vojnih i civilnih invalida rata, uz prijavu na natječaj dužni su, osim dokaza o ispunjavanju traženih uvjeta, priložiti rješenje ili potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti prilikom zapošljavanja po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji ispunjavaju uvjete natječaja bit će pozvani na pismeno testiranje, testiranje praktičnog rada na računalu, intervju i psihološko testiranje. Psihološko testiranje provodi se za kandidate koji uđu u uži krug. Na službenim stranicama Pučkog otvorenog učilišta Koprivnica bit će objavljen popis pravnih i drugih izvora za pripremanje kandidata za pisano testiranje najmanje 5 dana prije održavanja testiranja.

Kandidati dokumente dostavljaju isključivo u neovjerenim preslikama koje se vraćaju. Nakon odabira kandidata, a prije potpisivanja ugovora o radu, odabrani kandidat će dostaviti na uvid originalne dokumente ili ovjerene preslike.

Kandidati će o rezultatima natječaja biti obaviješteni pismenim putem.

Prijave na natječaj dostaviti na adresu:

Pučko otvoreno učilište Koprivnica, Starogradska 1, 48000 Koprivnica, u roku od **8 dana** od dana objave na oglasnoj ploči Hrvatskog zavoda za zapošljavanje i u Glasu Podravine.

Koprivnica, 5. srpnja 2019. godine

 Pučko otvoreno učilište Koprivnica